27. januar, 2013

Povodom obilježavanja 27. januara - Dana sjećanja na žrtve holokausta, Institutza istraživanje genocida Kanada odaje počast ubijenim Jevrejima

Odlukom Generalne Skupštine Ujedinjenih nacija, 27. januar, dan kada je 1945. godine oslobođen zloglasni koncentracioni logor Aušvic, proglašen je Danom sjećanja na žrtve Holokausta. Isti datum je prihvaćen i u Bosni i Hercegovini.

Povodom obilježavanja 27. januara - Dana sjećanja na žrtve holokausta, Institutza istraživanje genocida Kanada odaje počast preko šest miliona ubijenih Jevreja koji su zbog nacističke mržnje deportovani, mučeni i ubijani u koncentracionim logorima Njemačke, Austrije, Poljske, Hrvatske i drugih evropskih zemalja.
Stradanje Jevreja navelo je velike sile da nakon Drugog svjetskog rata svečano obećaju da nikada više svijet neće prešutjeti, da nikada više svijet neće propustiti da reagira na zločin genocida.

Pedeset godina poslije Holokausta ponovio se genocid, kultorocid, ekocid, etnocid, urbicid, elitocid, ponovo su otvoreni koncentracioni logori smrti, vršena masovna silovanja, organizovani masovni progoni u srcu Evrope, u Bosni i Hercegovini. Pedeset godina nakon holokausta Ujedinjene nacije koje su nastale na temeljima potrebe sjećanja na Holokaust, ne samo da nisu primjenile Konvenciju o sprječavanju i kažnjavanju genocida, već su dozvolile da se pod njihovom zastavom i njihovom „zaštitom“ u Bosni i Hercegivini dogodi genocid. Iako je presudom Međunarodnog suda pravde u Den Hagu 2007. godine potvrđeno da se u Srebrenici dogodio genocid, iako je presudama Međunarodog krivičnog tribunala za područije bivše Jugoslavije potvrđen genocid u Srebrenici i Žepi i ako su ti genocidi potvrđeni presudma mnogih nacionalnih sudova, danas se u manjem entitetu permanentno poriče, minimizira i tabuizira što vrijeđa žrtve i svijedoke agresije i genocida, sprječava proces vraćanja povjerenja, te proces opstanka Ideje Bosne i Bosanskog duha koji u Bosni i Hercegovini žive više od hiljadu godina i na kojima se zasniva Evropska unija i savremena civilizacija.

U ime žrtava i svijedoka agresije na Republiku Bosnu i Hercegovinu i genocida nad njenim građanima, Institut za istraživanje genocida Kanada zahtijeva usvajanje Zakona o kažnjavanju poricanja, negiranja, minimiziranja i tabuiziranja holokausta i genocida u Bosni iHercegovini.

Institut za istraživanje genocida Kanada zahtijeva da Generalna skupštine OUN-a usvoji Rezoluciju o 11. julu, Danu sjećanja na žrtve genocida u Bosni i Hercegovini, kako bi se odavanjem počasti žrtvama agreije i genocida UN-e uvijek podsjećale da su mogle, ali da nisu htjele spasiti žrtve.

Holokaust i zločini genocida nad Bošnjacima su jaki podsjetnici da “ljudi” neobičnu sposobnost za zlo. Posebno poražavajuća činjenica je da neki od najgorih primjera nisu počinili nepismeni, barbarski divljaci, već “najučeniji, oni koji su tvrdili da su kršćani”. O holokaustu i genocidu nad Bošnjacima moramo učiti da bi bili veći ljudi, saosjećajniji, vrednujući svaku osobu kao stvorenje neograničene vrijednosti, tako vrijedno, da znamo da se takva zvjerstva neće više nikada desiti i da će svijet biti humanije mjesto koje je neprijateljski okrenuto prema takvim groznim dešavanjima.

Institut za istraživanje genocida Kanada